**שמעון לביא** (נולד ב-1969) הוא קצין משטרה ישראלי בדימוס בדרגת ניצב. בתפקידו האחרון כיהן כמפקד מחוז הצפון, ביולי 2022 פרש מהמשטרה בעקבות אסון הר מירון שאירע בזמן פיקודו על המחוז הצפוני.

ביוגרפיה
--------

לביא נולד ב-1969 וגדל בבני ברק. בשנת 1988 התגייס לחטיבת גבעתי ושירת כלוחם בגדוד "שקד" שלה. בשנת 1990 קיבל תעודת הצטיינות ממפקד פיקוד הדרום, מתן וילנאי, על נטרול מחבל במחנה הפליטים עין בית אל-מא שליד שכם. ביום העצמאות ה-42 למדינת ישראל הוענק לו אות מצטיין הנשיא, על ידי הנשיא חיים הרצוג.

עם סיום שירותו הצבאי בשנת 1991, התגייס למשטרת ישראל כבלש במרחב דן במחוז תל אביב. במהלך שירותו המשטרתי עבר קורסים משטרתיים כחלק מהכשרתו, אותם סיים בהצטיינות.
בשנת 1999, ביום העצמאות ה-51 למדינת ישראל, הוענק לו אות מצטיין הנשיא, על ידי הנשיא עזר ויצמן, הפעם כקצין משטרה.

לביא מילא שורת תפקידים בכירים במחוז תל אביב, בהם: מפקד תחנת שכונות (2007), מפקד תחנת גלילות (מרץ 2008–2010), קצין אגף המבצעים של מרחב ירקון (2010–2011), קצין אגף המבצעים של מחוז תל אביב (2011–2013), מפקד מרחב דן (2013–2016).

בזמן פיקודו כמפקד מרחב דן בהלווית הרב שמואל הלוי וואזנר ב-3 באפריל 2015 נמחצו למוות שני אנשים במהלך מסע הלוויה.

בשנת 2016 מונה למפקד מרחב שרון במחוז מרכז בדרגת תת-ניצב. בינואר 2018 מונה לסגן מפקד מחוז מרכז.

ביוני 2019 מונה למפקד המחוז הצפוני במשטרה בדרגת ניצב. באפריל 2021, בזמן פיקודו על המחוז הצפוני, אירע אסון הר מירון, בו נמחצו למוות 45 בני אדם ומעל 100 נוספים נפצעו. בעקבות האסון, ביולי 2022 התפטר מתפקידו במשטרה. בועדת החקירה של האסון אמר שהתנגד לניסיונות חד-צדדיים לצמצום כמות המשתתפים. הוא פרש רשמית מהמשטרה ב-30 ביוני 2023.

ב-10 באוקטובר 2023, שלושה ימים לאחר מתקפת הפתע על ישראל, מונה לביא כפרוייקטור במשרד לביטחון לאומי לטובת "גיוס וחימוש לחימה אזרחית" ועסק בהקמה וחימוש של כיתות כוננות בכל רחבי ישראל.

במרץ 2024 מונה לפרויקטור הביטחון של חברת שופרסל.

גלריה
-----

* שמעון לביא מקבל את דרגת הניצב מהשר לבטחון הפנים גלעד ארדן ומ"מ המפכ"ל ניצב מוטי כהן, 27 ביוני 2019שמעון לביא מקבל את דרגת הניצב מהשר לבטחון הפנים גלעד ארדן ומ"מ המפכ"ל ניצב מוטי כהן, 27 ביוני 2019
* ניצב שמעון לביא נכנס לתפקידו כמפקד משטרת מחוז צפון. הוא החליף בתפקיד את ניצב אלון אסור (מימין), שמונה לסמפכ"ל, 9 ביולי 2019ניצב שמעון לביא נכנס לתפקידו כמפקד משטרת מחוז צפון. הוא החליף בתפקיד את ניצב אלון אסור (מימין), שמונה לסמפכ"ל, 9 ביולי 2019
* ניצב שמעון לביא, רב-ניצב קובי שבתאי והשר לביטחון הפנים אמיר אוחנה בביקור בהר מירון ערב הילולת רבי שמעון בר יוחאי בשנת 2021ניצב שמעון לביא, רב-ניצב קובי שבתאי והשר לביטחון הפנים אמיר אוחנה בביקור בהר מירון ערב הילולת רבי שמעון בר יוחאי בשנת 2021, בה אירע האסון במירון

קישורים חיצוניים
----------------

ויקישיתוף מדיה וקבצים בנושא **שמעון לביא** בוויקישיתוף

הערות שוליים
------------

1. ↑  סנ"צ שמעון לביא נכנס לתפקידו כמפקד החדש של תחנת גלילות, לוקאל, 11 במרץ 2008
2. ↑  חיים טוויל, מפקד המחוז הצפוני במשטרה ניצב שמעון לביא מתפטר מתפקידו, באתר חרדים10, ‏18 ביולי 2022
3. ↑  קובי נחשוני, מפקד המחוז הצפוני לשעבר: "התנגדתי לניסיונות חד-צדדיים לצמצום כמות המשתתפים במירון", באתר ynet, 20 באפריל 2023
4. ↑  דו"ח ועדת החקירה הממלכתית לחקר אסון מירון, עמ' 228
5. ↑  איתן גליקמן, פרוייקט הלביא, ידיעות אחרונות, 2 בנובמבר 2023
6. ↑  נורית קדוש, שמעון לביא, לשעבר מפקד מחוז צפון במשטרה, מצטרף לשופרסל, באתר כלכליסט, 19 במרץ 2024

| מפקדי מחוז הצפון של משטרת ישראל |
| --- |
| 

|  |
| --- |
| נעמן סתוי • ישורון שיף • אהרן סלע • מתתיהו סלע • אברהם זלינגר • מקסים כהן • אברהם זלינגר • אהרן סלע • יהודה בונה • שמעון אשד • מרדכי רון • חיים אבינועם • יצחק עירן • רחמים חדד • לוי שאול • שלמה חרון • אלברט מוספיה • יעקב גנות • עמוס עזאני • אליק רון • יעקב בורובסקי • דן רונן • שחר איילון • שמעון קורן • רוני עטיה • זהר דביר • אלון אסור • שמעון לביא • שוקי תחאוכה |

 |